《送陶少参入贺》
明代·黄衷

黔中四月犹佳丽，满路莺花傍马鞭。睿圣可歌惟万寿，升平同际自元年。

老成久副三曹望，缱绻能消几树烟。唐镜耿光谁继事，孤臣心切紫云边。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。